Claudiu Zamfir
Ministerul Investițiilor și Proiectelor Europene a decis, luni, prelungirea sesiunii de depunere a proiectelor prin care microîntreprinderile și firmele mici și mijlocii (IMM) pot obține granturi de câte 200.000-8 milioane de euro, în cadrul Programului Tranziție Justă (PTJ) 2021-2027.
Prin ordinul ministrului MIPE 737/2024, perioada de depunere a proiectelor în sistemul MySMIS2021 se prelungește până pe data de 20.04.2024, ora 24.00, în cadrul acțiunii "Dezvoltarea Întreprinderilor și a Antreprenoriatului" – componenta "Investiții pentru dezvoltarea IMM care sprijină creșterea durabilă și crearea de locuri de muncă", din PTJ2021-2027. Astfel, antreprenorii și consultanții mai au la dispoziție o lună în plus pentru a se înscrie la finanțarea IMM.
Reamintim că sesiunea a început pe 20 decembrie 2023 și era programată să se încheie pe 20 martie 2024, dar acum ministrul Investițiilor și Proiectelor Europene, Adrian Câciu, a venit cu modificări de conținut asupra ghidului solicitantului și a mai lăsat sesiunea deschisă o lună în plus.
Ordinul ministrului Câciu mai introduce și alte modificări la Ghidul solicitantului, printre care și actualizarea plaafonului ajutoarelor de minimis care pot fi cumulate de o firmă în ultimii 3 ani, de la 200.000 de euro la 300.000 de euro.
Sunt vizate IMM-urile din județele eligibile pentru Programul de Tranziție Justă, prin care se finanțează trecerea de la industria poluantă la activitățile mai puțin poluante:
Astfel, vor fi deschise 7 apeluri de proiecte în sistemul MySMIS2021, în perioada menționată.
Bugetul total al pentru cele 7 apeluri este de 775 de milioane de euro, împărțit astfel pe fiecare apel de proiecte:
Din acest buget, firmele eligibile vor putea obține granturi de câte 200.000-8 milioane de euro pe proiect, sub formă de ajutor regional de stat și ajutor de minimis.
În lei, plafonul minim este de 995.080 lei iar plafonul maxim este de 39.803.200 lei (la cursul Inforeuro la data deschiderii apelului de proiecte). Aceste plafoane se aplică întregii valori a finanțării nerambursabile, constând atât din ajutor de stat cât și, dacă este cazul, din ajutor de minimis.
Partea de ajutor de minimis este de maximum 200.000 de euro, iar restul este ajutor de stat. Valoarea eligibilă aferentă componentei finanțabile prin ajutor de minimis nu poate depăși 10% din valoarea eligibilă totală a investiției.
Antreprenorii vor trebui să vină și ei cu bani de acasă. Aportul propriu la cheltuielile eligibile aferente ajutorului de minimis este de minimum 10%.
La ajutorul de stat, cofinanțarea proprie diferă în funcție de dimensiunea firmei (micro, mică, mijlocie) și de județ, de la 25% până la 40% din cheltuielile eligibile aferente ajutorului de stat, pe proiect.
Atenție, însă, că firmele care cer mai mulți bani trebuie să și creeze locuri de muncă mai multe. În funcție de valoarea finanțării nerambursabile solicitate, numărul minim de locuri de muncă (exprimat ca echivalent normă întreagă, ENI) obligatoriu a fi realizat este de un loc de muncă nou creat la maximum 175.000 euro finanțare nerambursabilă solicitată, cu excepția proiectelor ce depășesc 5.000.000 Euro pentru care valoarea solicitată/loc de muncă creat este de 150.000 euro. De asemenea, se punctează suplimentar crearea de noi locuri de muncă peste minimum obligatoriu, conform grilei de evaluare.
---